Prinses Diana se broerskind wys haar SA troufoto’sLady Amelia Spencer en die Suid-Afrikaner, Greg Mallett, het in Maart vanjaar in Stellenbosch getrou. (Foto: Lady Amelia Spencer/Instagram) ’n Tikkie koninklikheid het in Maart vanjaar in Stellenbosch plaasgevind, en kiekies van dié glansgeleentheid getuig van Suid-Afrikaanse warmte en geselligheid. “Ek droom al vir 14 jaar daarvan om Amelia in die paadjie te sien afloop,” het Greg Mallett, lady Amelia Spencer se Suid-Afrikaanse lewensmaat van 14 jaar, in ŉ eksklusiewe onderhoud aan Hello!-tydskrif oor die paartjie se glanstroue gesê. A post shared by Amelia Spencer ???? (@ameliaspencer15) Hulle is op 21 Maart by die Quoin Rock-wynplaas getroud en het daarna hul heerlike wittebrood in die Maledive geniet. Amelia het die week van haar troufoto’s en kiekies van die twee se wittebrood op haar Instagram-rekening gedeel. A post shared by Amelia Spencer ???? (@ameliaspencer15) Sy is die derde kind van prinses Diana se broer, Charles, en Victoria Aitken. Charles het egter nie die troue bygewoon nie, en Amelia se broer, Samuel, het saam met haar by die paadjie afgestap. Haar tweelingsussie, lady Eliza, en lady Kitty, haar ouer sussie, het as strooimeisies by die troue opgetree. A post shared by Amelia Spencer ???? (@ameliaspencer15) Dit het twee en ’n half maande geduur om Amelia se pasgemaakte Versace-trourok te skep. Die rok, wat selfs Swarovski-kristalle bevat het, is afgerond met ’n 5 meter- lange sleep en ’n paar Jimmy Choo-skoene. “Ek is die gelukkigste vrou in die wêreld,” het sy aan Hello! gesê. “Dis eerlikwaar die mooiste rok ek wat nog ooit gesien het. Dit was die wonderlikste ervaring om saam met Versace te kon werk. Elke lid van hul span is ŉ engel.”